stanford-oval/wikipedia huggingface dataset:
Pattaya
Historia

Varhaisimmat maininnat Pattayasta löytyvät kuningas Taksinin ajalta vuodelta 1767. Burmalaiset hyökkäsivät silloiseen Ayutthayan kuningaskuntaan 1766 ja Taksinin joukot vetäytyivät nykyisen Pattayan tienoille. Sieltä käsin Taksin hyökkäsi burmalaisia vastaan, voitti heidät ja Taksin kruunattiin kuninkaaksi 28. joulukuuta 1767. Tarinan mukaan joukkojen käyttämä paikka sai nimekseen Thap Phraya eli Phrayan (=kenraalin) armeija, sillä ennen kuninkaaksi tuloa Taksin oli Phraya Tak. Nykypäivän Pattayaan tämä on jäänyt Jomtienissä olevan Thapphraya Road -kadun nimeksi.
Taksinin sotaretken jälkeen Pattayasta ei löydy merkintöjä ja se lienee ollut tavallinen kalastajakylä parin sadan vuoden ajan, kunnes thaimaalainen liikemies Parinya Chawalitthamrong kiinnostui Pattayan hiekkarannoista ja osti runsaasti maata sieltä 1948. Parinya sai myös aikaan sen, että paikan nimi พัทธยา (UNGEGN: Phatthaya) muutettiin muotoon พัทยา ().
1997 alkanut Aasian talouskriisi oli jälleen kova isku kaupungin liike-elämälle. Monet rakennushankkeet kaatuivat ja ylimitoitettu hotellikapasiteetti johti polkuhintoihin, mutta 2000-luvulla Thaimaan vetovoima turistikohteena on jälleen noussut. Samalla Pattaya on kasvanut Thaimaan suurimmaksi lomakohteeksi ja kiinteistöjen sekä maan hinta on noussut Bangkokin tasolle. Vuonna 2005 Pattayalla oli 35 000 hotellihuonetta.
Merenlahden saastuminen on ongelma, johon on yritetty löytää ratkaisua rakentamalla vedenpuhdistamoita. Liikenneruuhkat ovat nekin kasvava uhka kaupungin turismille ja viihtyvyydelle.
Kaupunkikuva

Pattaya sijaitsee Siaminlahden rannalla meren poukamassa, joka rajoittuu pohjoisessa Nakluaan ja etelässä Jomthieniin. Pattayan asemakaava on ruutumainen, ja sitä halkovat tiet (saai) ja kujat (soi) pohjois–etelä-akselilla ja länsi–itä-suunnassa. Meren puolelta luettuna kadut ovat seuraavat: Pattaya Beach Road (thaiksi ถนนชายหาด), Second Road (thaiksi สายสอง) ja Third Road (thaiksi สายสาม). Pohjoisesta Nakluan rajalta etelään: North Pattaya Road (thaiksi พัทยาเหนือ), Central Pattaya Road (thaiksi พัทยากลาง) ja South Pattaya Road (thaiksi พัทยาใต้). Äärimmäisenä itäpuolella on Bang Na–Trat Highway (Sukhumwit Road), josta pääsee pohjoiseen Bangkokiin ja etelään Sattahipiin, Rayongiin ja aina Tratiin saakka.
Rannat > Pattaya Beach

Pattaya Beach sijaitsee kaupungin keskustassa. Pattaya Beachin vedenlaatu on parantunut sen jälkeen, kun rannalle tehtiin vedenpuhdistamo ja viemäröinti, eikä hotellien jätevesiä enää lasketa mereen, vaan kierrätetään.
Rannat > Jomthien Beach

Jomthien Beach sijaitsee Pattayasta etelään Khao Pratamnak -kukkulan toisella puolella.
Jomthienin maamerkki on 56-kerroksinen Pattaya Park Tower, joka on osa suurempaa ajanvietekompleksia (vesipuisto, vuoristorata ja hotelli). Pattaya Park Tower on toistaiseksi myös Pattayan korkein rakennus (240 metriä). Tornin näköalatasanne sijaitsee 55. kerroksessa 170 metrin korkeudessa.
Saaret

Ko Lan (thaiksi เกาะล้าน) tai Koh Larn on pieni saari Pattayan edustalla noin 7,5 km mantereesta länteen. Ko Lanille on säännöllinen lauttayhteys, jonka lisäksi vuokraveneet vievät turisteja saarelle. Ko Lanin lisäksi Pattayan edustalla on kaksi muutakin saariryhmää, joihin kuuluvat "lähisaaret" Ko Sak ja Ko Krok sekä "ulkosaaret" Ko Rin, Ko Man Wichai, Ko Hua Chang ja Ko Badan.
Aiheesta muualla

Kuvia tai muita tiedostoja aiheesta Pattaya Wikimedia Commonsissa
Matkaopas aiheesta Pattaya Wikivoyagessa (englanniksi)
Pattayan viralliset sivut (Arkistoitu – Internet Archive) (thaiksi) (englanniksi)
Poikkikatu Pattayalla (Soi 7).
Pattaya Beach Road. Vasemmalla Mike Shopping Mall -tavaratalo. Meri on oikealla.
Opel Zafira

Opel Zafira on Opelin vuosina 1999–2019 valmistama tila-automalli, joka korvasi Opel Sintran. Istuimet on jaettu Zafirassa kolmeen riviin, ja niitä voi järjestellä matkustaja- ja tavaramäärän mukaan. Opel kutsuu ratkaisua nimellä Flex7. Maasta riippuen Zafira-mallia on myyty myös Vauxhallin, Holdenin tai Chevroletin merkillä. Japanissa ensimmäisen sukupolven Zafiraa myytiin nimellä Subaru Traviq.
Opel Zafira A (1999–2005)

| Opel Zafira A |
| --- | --- |

Valmistustiedot
Valmistusmaa:   Brasilia  Saksa  Thaimaa
Valmistaja:  Opel
Konserni:  General Motors
Valmistusvuodet:  1999–2005
Muut nimet:  Chevrolet Nabira Chevrolet Zafira Holden Zafira Subaru Traviq Vauxhall Zafira
Korimalli:  5-ovinen tila-auto
Luokka:  M-segmentti
Edeltäjä:  Opel Sintra
Seuraaja:  Opel Zafira B
Teknisesti samankaltaisia:  Opel Astra G
Tekniset tiedot
Moottori:  R4
Iskutilavuus:  1,6–2,2 l
Teho:  80–190 hv
Polttoaine:  bensiini diesel maakaasu
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Vuonna 1999 esitelty ensimmäisen sukupolven Zafira perustui tekniikaltaan edellisvuonna esiteltyyn Opel Astra G -malliin. Se korvasi mallistossa Opel Sintran, joka oli ehtinyt olla markkinoilla vain kolme vuotta. Yhtenä syynä mallin nopeaan korvaamiseen oli sen Euro NCAP -kolaritestistä saama ala-arvoinen tulos. Zafirakaan ei luokkansa turvallisimpien joukkoon kolmen tähden tuloksellaan yltänyt, mutta parannus Sintraan verrattuna oli kuitenkin huomattava.
Urheilullinen Zafira OPC (Vauxhall-merkkisenä VXR) esiteltiin vuonna 2001 Geneven autonäyttelyssä. Sen muotoilu on tavallista Zafiraa aggressiivisempi. Autossa on 2,0-litrainen 190-hevosvoimainen turbomoottori viisivaihteisella manuaalivaihteistolla. OPC-malli kiihtyy nollasta sataan 8,2 sekunnissa ja sen huippunopeus on 220 km/h. Zafira OPC oli aikanaan nopein Euroopassa myytävä tila-auto.
Bensiinimoottorit olivat aluksi 1,6- (100 hv), 1,8- (115 hv) ja 2,2-litraiset (147 hv), jotka kaikki olivat 16-venttiilisiä ja kuuluivat Ecotec-sarjaan. Dieselmoottorit olivat 2,0-litraiset DI (80 hv) ja DTI (100 hv). Saatavana oli myös 1,6-litrainen (90 hv) maakaasumoottori. Vuoden 2002 alussa 2,0-litraiset dieselmoottorit korvattiin uudella 125-hevosvoimaisella 2,2 DTI:llä.
Vuoden 2003 kasvojenkohotuksessa Zafiraan tehtiin pieniä ulkonäöllisiä muutoksia, joista huomattavimmat olivat poikittainen etusäleikön kromilista ja korinväriset ovenkahvat. Takavalojen vilkuista tuli kirkaslasiset. 1,8-litraisen bensiinimoottorin teho nousi 125 hevosvoimaan.
Opel Zafira Life (2019–)

Vuonna 2019 Zafira-mallinimi siirtyi pakettiautomalli Opel Vivaron henkilönkuljetusversiolle. Uusi Vivaro on Citroën Jumpyn, Peugeot Expertin ja Toyota Proacen sisarmalli, mikä on seurausta Opelin siirtymisestä General Motorsilta ranskalaisen PSA-konsernin omistukseen.
Aiheesta muualla

Kuvia tai muita tiedostoja aiheesta Opel Zafira Wikimedia Commonsissa
Opelin automallit
| --- | --- |
Nykyiset henkilöautomallit:  Astra  Crossland  Corsa  Grandland  Insignia  Mokka 
Nykyiset pakettiautot:  Combo  Movano  Vivaro 
Konseptiautot:  Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:  Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira 
Facelift-mallin Opel Zafira A.
Opel Zafira A OPC
Opel Zafira B OPC
Facelift-mallin Opel Zafira B.
Facelift-mallin Opel Zafira C.
Opel Zafira Life
Tihisenniemen voimalaitos

Tihisenniemen voimalaitos on Kajaanin Tihisenniemellä sijaitseva Kainuun Voiman höyryvoimalaitos. Siinä on kaksi osaa, jotka valmistuivat vuosina 1989 (pääkattila) ja 1999 (vara- ja huippukattila). Voimalaitos tuottaa suurimman osan Kajaanin kaupungin tarvitsemasta kaukolämmöstä ja lisäksi sähköä. Lisäksi sillä on valmius toimittaa höyryä Renforsin Rannan teollisuusalueella toimiville yrityksille. Voimalan valvomosta ohjataan myös kolmea vesivoimalaa: Ämmäkosken voimalaitos, Koivukosken voimalaitos ja Koivukoski III.
Aiemmin voimalaitos tuotti myös Kajaanin paperitehtaan tarvitseman prosessihöyryn suurilta osin vuosina 1986-1999 ja kokonaan vuosina 1999-2008 paperitehtaan sulkemiseen 17.12.2008 saakka. Paperitehtaan lopettamisen myötä voimalaitos keskittyy pelkästään kaukolämmön ja sähkön tuottamiseen. Laitoksessa on kaksi kattilaa: pääkattila sekä vara- ja huippukattila. Laitoksen piipun korkeus on noin 100 metriä. Kajaanin paperitehtaan oma höyryvoimala poistettiin käytöstä vuonna 1999 vanhentuneena.
Kainuun Voima aikoo sulkea Tihisenniemen voimalaitoksen, joka on yhtiön mukaan ylisuuri ja taloudellisesti kannattamaton sekä tulossa käyttöikänsä päähän.
| 0 | 1 | 2 | 3 | 4 |
| --- | --- | --- | --- | --- |
| Kattila | Valmistaja | Valmistusvuosi | Teho | Polttoaineet |
| KAVO 1, (pyroflow-pääkattila) | Ahlström, Varkaus | 1989 | 240 MW | Turve, palava jäte, jäteöljy, raskas polttoöljy, ratapölkkyhake |
| KAVO 2, (vara- ja huippukattila) | Tamentec | 1998 | 120 MW | Raskas polttoöljy |

Turbiini (vastapainekaukolämpöturbiini, jossa erillinen lauhdutusosa) ja generaattori, Valmistaja: Siemens, Valmistusvuosi: 1987, Teho: Höyryvoimalaitoksen suurin mahdollinen sähköteho on 88 MW. Suurin kaukolämpöteho vastapainekäytössä on 80 MW ja turbiini ohitettuna 100 MW. Höyryn tuotantoteho on noin 75 MW. Suurin vastapainesähköteho on 72 MW ja suurin lauhdesähköteho 40 MW.
I Bet You Think About Me

| ”I Bet You Think About Me” Taylor Swift (ft>  Chris Stapleton) |
| --- | --- | --- |

Singlen tiedot
 Albumilta: Red (Taylor’s Version)
 Studio : Hoffman Streets (New York)   Long Pond (Hudson Valley)   Kitty Committee (Belfast)   Sputnik Sound (Nashville)   EBC (Lontoo)
 Julkaistu: 12. marraskuuta 2023 (julkaisu albumilla)   15. marraskuuta 2023 (singlejulkaisu)
 Formaatti: lataus, suoratoisto
 Tekijä(t): Taylor Swift   Lori McKenna
 Tuottaja(t): Swift   Aaron Dessner
 Tyylilaji: country
 Kesto: 04.45
 Levy-yhtiö: Republic Records
Listasijoitukset
  22.    (country) 3.
Taylor Swiftin muut singlet
| ”Renegade” 2021 | ”I Bet You Think About Me” 2021 | ”Message in a Bottle” 2021 |
I Bet You Think About Me (koko nimi ”I Bet You Think About Me (Taylor's Version) (From the Vault)”) on yhdysvaltalaisen laulaja Taylor Swiftin kappale, jolla esiintyy myös yhdysvaltalainen countrylaulaja Chris Stapleton. Kappale julkaistiin albumilla Red (Taylor’s Version), joka ilmestyi 12. lokakuuta 2021. Swift kirjoitti kappaleen Lori McKennan kanssa ja tuotti sen Aaron Dessnerin kanssa.
”I Bet You Think About Me” julkaistiin singlenä Yhdysvaltain countryradioon kolme päivää albumin ilmestymisen jälkeen. Se nousi singlelistan sijalle 22. Kappale sai parhaan countrykappaleen Grammy-ehdokkuuden.
Taustaa

Albumi Red (Taylor’s Version) on uudelleen levytetty versio Taylor Swiftin vuoden 2014 albumista Red. Swift levyttää vanhaa tuotantoaan uudelleen levy-yhtiökiistojen takia. ”I Bet You Think About Me” oli tarkoitettu alkuperäiselle Red-albumille. Swift ja McKenna kirjoittivat kappaleen vuonna 2011. Kappale jäi kuitenkin tuolloin pois levyltä. Se levytettiin uudelleen vuonna 2021 ja lisättiin Red (Taylor’s Version) -albumille.
Tyyli ja sanoitukset

”I Bet You Think About Me” on tyyliltään countrya. Kappale on humoristinen erolaulu. Laulaja piikittelee siinä entistä poikaystävää, joka oli laulajaa hienompi ja rikkaampi ja piti itseään parempana.
Vastaanotto

”I Bet You Think About Me” nousi Yhdysvalloissa Billboard Hot 100 -listan sijalle 22 ja countrylistan sijalle. Kappale oli lisäksi listoilla Kanadassa ja Australiassa. Single on myynyt kultaa Australiassa, Uudessa-Seelannissa ja Brasiliassa. Kappale oli ehdolla parhaaksi countrykappaleeksi vuoden 2023 Grammy-gaalassa.
Musiikkivideo

Kappaleeseen kuvattiin musiikkivideo, jonka ohjasi näyttelijänä tunnettu Blake Lively. Video on Livelyn esikoisohjaus. Videossa esiintyvät Swiftin lisäksi muun muassa Miles Teller ja Aaron Dessner. Chris Stapleton ei ole mukana videolla. Teller esittää naimisiin menevää miestä ja Swift ex-tyttöystävää, joka ilmaantuu häihin kutsumatta.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 43
 Iso-Britannia (suoratoisto): 75
 Kanada (Canadian Hot 100): 17
 Kanada (Canada Country): 34
 Yhdysvallat (Billboard Hot 100): 22
 Yhdysvallat (Hot Country Songs): 3
 Yhdysvallat (Country Airplay): 33
Global 200 (Billboard): 22
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | kultaa | Australian Recording Industry Association |
|  Brasilia | kultaa | Pro-Música Brasil |
|  Uusi-Seelanti | kultaa | Recorded Music NZ |
Aiheesta muualla

I Bet You Think About Me -musiikkivideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Exile (kappale)

| ”Exile” Taylor Swift ft>  Bon Iver |
| --- | --- | --- |

Singlen tiedot
 Albumilta: Folklore
 Äänitetty : 2020
 Studio : Kitty Committee (Los Angeles, Kalifornia)   Long Pond (Hudson Valley, New York)   April Base (Fall Creek, Wisconsin
 Julkaistu: 24. heinäkuuta 2020 (albumijulkaisu)   3. elokuuta 2020 (singlejulkaisu)
 Tekijä(t): Taylor Swift   Aaron Dessner   Justin Vernon   Joe Alwyn (William Bowery)
 Tuottaja(t): Dessner
 Tyylilaji: indie folk
 Kesto: 04.45
 Levy-yhtiö: Republic Records
Listasijoitukset
  6.    8.
Taylor Swiftin muut singlet
| ”Cardigan” 2020 | ”Exile” 2020 | ”Betty” 2020 |
Exile on yhdysvaltalaisen laulaja-lauluntekijä Taylor Swiftin kappale, jolla on mukana yhdysvaltalainen yhtye Bon Iver. Kappale ilmestyi Swiftin studioalbumilla Folklore 24. heinäkuuta 2020. Sen ovat säveltäneet Swift, Aaron Dessner, Bon Iverin Justin Vernon ja Joe Alwyn, joka käytti salanimeä William Bowery. Dessner toimii kappaleen tuottajana.  ”Exile” julkaistiin singlenä Yhdysvaltain alternative-musiikin radioon 3. elokuuta 2020.
Kappale  nousi Yhdysvalloissa Billboard Hot 100 -listan sijalle 6. ”Exile” oli ehdolla parhaan popduo- tai ryhmäesityksen Grammy-palkinnon voittajaksi.
Sävellys ja tuotanto

”Exile” on surumielinen balladi. Kappale kertoo entisestä pariskunnasta, joka törmää toisiinsa pian eron jälkeen. Nainen on toisen miehen kanssa. Entisen pariskunnan molemmat osapuolet puhuvat erosta omasta näkökulmastaan. Taylor Swift ja Bon Iverin Justin Vernon esittävät kappaleen duettona.
Joe Alwyn sävelsi kappaleen alun vuonna 2020 improvisoidessaan pianolla. Swift ja Alwyn olivat parisuhteessa kappaleen tekemisen aikaan ja Swift kuuli Alwynin soiton sattumalta. Swift alkoi työstää kappaletta eteenpäin tuottajansa Aaron Dessnerin kanssa ja teki siitä demon. Dessner pyysi vanhaa yhteistyökumppaniaan Justin Vernonia laulamaan miesosaa. Vernon sävelsi  kappaleeseen uuden osan ja äänitti lauluosuutensa kotistudiossaan. Koronapandemian takia lähes kaikki työskentely tapahtui etänä.
Vastaanotto

Kappale nousi Yhdysvalloissa ensimmäisellä listaviikollaan Billboard Hot 100 -listan sijalle 6. Se oli kymmenen kärjessä muun muassa Isossa-Britanniassa, Australiassa ja Kanadassa. Single on myynyt platinaa muun muassa Yhdysvalloissa ja Isossa-Britanniassa.
Kappale sai hyvät arvostelut kriitikoilta. Muun muassa Elle, Men’s Health ja Slant laittoivat sen vuoden parhaiden kappaleiden listoilleen.
”Exile” oli ehdolla parhaan popduo- tai ryhmäesityksen Grammy-palkinnon voittajaksi.
Live-esitykset

Swift, Dessner, Vernon ja Swiftin toinen tuottaja Jack Antonoff esittivät kappaleen livenä Folklore: The Long Pond Studio Sessions -ohjelmassa. Koronarajoitusten takia ohjelma kuvattiin studiossa ilman yleisöä ja Justin Vernon osallistui esitykseen kotistudiostaan etäyhteyden kautta. Swift paljasti samalla kyseisessä ohjelmassa, että kappaleen tekemiseen osallistunut William Bowery on hänen silloinen kumppaninsa, näyttelijä Joe Alwyn.   Ohjelma julkaistiin Disney Plus -palvelussa ja ”Exile”-kappaleen esitys lisäksi YouTubessa.
”Exile” esitettiin yleisön edessä ensimmäisen kerran lokakuussa 2022 Bon Iverin konsertissa, jossa Swift oli vierailijana. Swift esitti soolona kappaleen useita kertoja The Eras Tour -kiertueella, ensimmäisen kerran Los Angelesissa elokuussa 2023.
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 84
 Australia (ARIA Charts): 3
 Belgia(Ultratop Flanders): 37
 Espanja (PROMUSICAE): 83
 Irlanti (IRMA): 3
 Iso-Britannia (Britannian singlelista): 8
 Itävalta (Ö3 Austria Top 40): 56
 Kanada (Canadian Hot 100): 6
 Kreikka (ulkomaiset singlet): 59
 Malesia (RIM): 3
 Portugali (AFP): 40
 Ranska (SNEP, singlemyynti): 69
 Ruotsi (Sverigetopplistan): 38
 Singapore (RIAS, Top Digital): 3
 Skotlanti (OCC): 17
 Sveitsi (Hitparade): 48
 Tanska (Hitlisten): 32
 Tsekki (Singles Digitál Top 100): 68
 Uusi-Seelanti (Recorded Music NZ): 32
 Viro (Eesti Tip 40): 19
 Yhdysvallat (Billboard Hot 100): 6
 Yhdysvallat (Hot Rock & Alternative Songs): 2
 Yhdysvallat (Adult Alternative Airplay) : 9
Global 200 (Billboard): 133
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 3x platinaa | Australian Recording Industry Association |
|  Brasilia | 2x platinaa | Pro-Música Brasil |
|  Espanja | platinaa | Productores de Música de España |
|  Italia | kultaa | Federazione Industria Musicale Italiana |
|  Iso-Britannia | platinaa | British Phonographic Industry |
|  Kanada | 2x platinaa | Music Canada |
|  Norja | kultaa | IFPI Norge |
|  Puola | kultaa | Związek Producentów Audio Video |
|  Tanska | kultaa | IFPI Danmark |
|  Uusi-Seelanti | 2x platinaa | Recorded Music NZ |
|  Yhdysvallat | platinaa | Recording Industry Association of America |
Aiheesta muualla

Exile (Long Pond Studio Sessions) - video
Kappaleen lyrikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Opel Insignia

Opel Insignia on Opelin vuodesta 2008 lähtien valmistama ylemmän keskiluokan automalli, joka korvasi Opel Vectran sekä myös sen rinnakkaismalli Signumin.
Opel Insignia A (2008–2017) > Insignia OPC/VXR

Vuoden 2009 alussa esiteltiin suorituskykyiset Opel Insignia OPC- ja Vauxhall Insignia VXR -mallit. Näissä malleissa on aiemmin Vectra OPC:ssä käytetty 2,8-litrainen V6-moottori, jonka suurin teho on 321 hevosvoimaa (Vectra OPC:ssa 280 hv) ja vääntö 435 newtonmetriä. Vaihteistoksi sai kuusivaihteisen manuaali- tai automaattivaihteiston. Insignia OPC:ssa on vakiona sopeutuva nelivetojärjestelmä ja säädettävä FlexRide-alusta, jossa on kolme eri asetusta: OPC, Sport ja Normal. Ohjaamossa on nahkaverhoilut Recaron urheiluistuimet, alumiinipolkimet ja urheiluohjauspyörä. OPC-versio oli aluksi saatavilla vain neliovisena sedanina ja viisiovisena hatchbackina, mutta myöhemmin mallistoon otettiin myös Sports Tourer.